**NOTĂ INFORMATIVĂ**

la proiectul hotărârii Guvernului

privind modificarea Anexei nr.18 la Hotărârea Guvernului nr. 351/2005cu privire la aprobarea listelor bunurilor imobile proprietate publică a statului şi la transmiterea unor bunuri imobile

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| Prezentul proiect are ca scop modificarea Anexei nr. 18 la Hotărârea Guvernului nr.351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile.  Scopul promovării prezentului proiect rezidă în apărarea intereselor patrimoniale ale statului, în special a drepturilor de titular. Condiţiile ce au impus elaborarea proiectului este constatarea faptului că în unele cazuri componenţa sau suprafaţa bunurilor proprietate a statului, reflectate în Anexa nr.18 la Hotărârea Guvernului nr.351/2005, nu corespund cu datele cadastrale şi nu sunt înregistrate în registrul bunurilor imobile. |
| **3. Principalele prevederi ale proiectului şi evidenţierea elementelor noi** |
| La punctul 174 al Anexei nr. 18 laHotărârea Guvernului nr.351/2005 este specificat bunul imobil, inclusiv tipurile construcțiilor și suprafețele acestora, proprietate publică a statului, aflat în administrarea Ministerului Afacerilor Interne, gestiunea economică a Serviciului Protecţiei Civile şi Situaţiilor Excepţionale (actualmente, Inspectoratul General pentru Situații de Urgență), situat în orașul Anenii Noi, str. Concelieri Naționali,32. La momentul aprobării Hotărîrii Guvernului nr. 351/2005, în Anexa nr.18 au fost incluse suprafețele de proiect conform datelor din dosarele cadastrale. Urmare a perfectării dosarului tehnic al bunurilor imobile menţionate, în procesul efectuării lucrărilor cadastrale au fost constatate divergențe în numărul de clădiri și suprafețele acestora, precum şi necorespunderea adresei poştale.  Subsidiar, este necesară operarea modificărilor propuse prin includerea datelor reale în Anexa nr. 18 laHotărîrea Guvernului nr. 351/2005.  Concomitent, în scopul ajustării cu prevederile cadrului normativ, Serviciul Protecţiei Civile şi Situaţiilor Excepţionale se substituie cu Inspectoratul General pentru Situații de Urgență,  Aprobarea şi promovarea prezentului proiect va permite operarea modificărilor datelor corespunzătoare. |
| **4. Fundamentarea economico-financiară** |
| Implementarea prezentei hotărâri nu va implica cheltuieli financiare suplimentare din bugetul de stat. |
| **5. Avizarea şi consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului privind modificarea Anexei nr.18 la Hotărârea Guvernului nr.351/2005 a fost plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |
| **6. Constatările expertizei anticorupţie** |
| Proiectul va fi supus expertizei anticorupţie, iar concluziile vor fi incluse în sinteza obiecţiilor şi propunerilor (recomandărilor). |
| **7. Constatările expertizei juridice** |
| Proiectul va fi supus expertizei juridice, iar concluziile vor fi incluse în sinteza obiecţiilor şi propunerilor (recomandărilor). |

**Secretar general de stat Simion CARP**